Ina valischa da propaganda

La Lia svizra per la protecziun da la natira (LSPN) edescha en in numer spezial da sia illustrada cun il titel “Protecziun da la natira” ina preschentaziun detagliada dal Parc naziunal svizzer. Quest numer spezial cumpara en rumantsch e vegn tramess a tuttas chasadas da l'Engiadina bassa e da la Val Müstair, sur ils “cuvis” era en I'Engiadin'ota, alura a las scolas medias e professiunalas ed a singulas adressas. Persunas che s'interesseschan per questa broschura bain illustrada pon retrair ella gratuitamain da la Lia rumantscha.
L'illustrada en rumantsch è vegnida edida a chaschun dals 80 onns dal Parc naziunal, fundà il 1914 da la Lia svizra per la protecziun da la natira cun sustegn da la confederaziun e da numerusas persunalitads ed instituziuns. Ina valischa da propaganda. L'uniun da traffic dal Grischun (Verkehrsverein Graubünden) e la Lia rumantscha han realisà communablamain ina valischa da palperi che cuntegna sin las varts exteriuras in pitschen pledari tudestg-rumantsch e rumantsch-tudestg. La valischa vul sensibilisar per il rumantsch ed il Grischun e per omadus ensemen, il rumantsch grischun. Ella po vegnir retratga per il pretsch da fr. 1.- il toc tar la Lia rumantscha u vegn surdada sco pachet a chaschun da la cumpra da cudeschs da la LR.

[Pagina rumantscha]